แก๊งแกะรอย ยอดนักสืบ
แก๊งแกะรอย ยอดนักสืบ ( ) เป็นภาพยนตร์รหัสคดี-สุขนาฏกรรมเมื่อ พ.ศ. 2569 กำกับโดยไคล์ บัลดา (Kyle Balda) และเขียนบทโดยเครก เมซิน (Craig Mazin) สร้างจากนวนิยายเมื่อ พ.ศ. 2548 เรื่อง ทรีแบ็กส์ฟูล (Three Bags Full) โดยเลโอนี สวันน์ (Leonie Swan) คณะนักแสดงของภาพยนตร์ประกอบด้วยฮิว แจ็กแมน, นิโคลัส บรอน, นิโคลัส กาลิตซีน, มอลลี กอร์ดอน, ห่ง เจิว และเอ็มมา ทอมป์สัน ร่วมด้วยเสียงพากย์โดยจูเลีย หลุยส์-ไดรฟัส, ไบรอัน แครนสตัน, คริส โอดาวด์, เรจินา ฮอลล์, แพทริก สจวร์ต, เบลลา แรมซีย์ และเบร็ตต์ โกลด์สไตน์ ภาพยนตร์เป็นเรื่องราวเกี่ยวกับฝูงแกะที่หาทางไขคดีฆาตกรรมของคนเลี้ยง
แก๊งแกะรอย ยอดนักสืบ เข้าสู่ขั้นการพัฒนาในเดือนมีนาคม พ.ศ. 2567 ภายใต้ชื่อเรื่องดั้งเดิมว่า ทรีแบ็กส์ฟูล: อะชีพดีเทกทีฟมูฟวี (Three Bags Full: A Sheep Detective Movie) โดยมีแจ็กแมนและทอมป์สันรับบทนำ มีการประกาศนักแสดงที่เหลือในเดือนมิถุนายนปีเดียวกัน ในเดือนเมษายน พ.ศ. 2568 มีการยืนยันว่าบัลดาเป็นผู้กำกับและเมซินเป็นผู้เขียนบท ในเดือนมิถุนายน พ.ศ. 2567 เฟรมสตอร์ (Framestore) รับผิดชอบการทำแอนิเมชันของเหล่าสัตว์ในภาพยนตร์ ดนตรีประกอบภาพยนตร์ประพันธ์โดยคริสตอฟ เบ็ก (Christophe Beck)
ภาพยนตร์ฉายรอบปฐมทัศน์ในวันที่ 2 พฤษภาคม พ.ศ. 2569 และออกฉายในสหรัฐอเมริกาโดยแอมะซอน เอ็มจีเอ็ม สตูดิโอส์ และในนานาประเทศโดยโซนี่พิคเจอร์สรีลิสซิงอินเตอร์เนชันแนลในวันที่ 8 พฤษภาคม ในประเทศไทยออกฉายในวันที่ 14 พฤษภาคม ภาพยนตร์ได้รับผลตอบรับในเชิงบวกจากนักวิจารณ์ และทำรายได้ 94.2 ล้านดอลลาร์สหรัฐ
เนื้อเรื่อง
ภายนอกหมู่บ้านเดนบรูก (Denbrook) ในอังกฤษ คนเลี้ยงแกะชื่อจอร์จ ฮาร์ดี้อาศัยในทุ่งหญ้า และใช้เวลาที่แยกห่างจากสังคมในการอ่านนวนิยายคดีฆาตกรรมให้ฝูงแกะของตนฟัง แกะเหล่านั้นใช้ชีวิตด้วยความโง่เขลาอันเปี่ยมสุข พวกมันเชื่อว่าเมื่อตายแล้วจะกลายเป็นก้อนเมฆ หากพวกมันเผชิญหน้ากับสถานการณ์ที่ไม่สบายใจ ก็สามารถจะทำให้พวกตนลืมเรื่องที่ทำให้ไม่สบายใจไปได้ พวกแกะเลือกปฏิบัติต่อ "ลูกแกะหน้าหนาว" ซึ่งเกิดในฤดูหนาวแทนที่จะเกิดในฤดูใบไม้ผลิเหมือนลูกแกะทั่วไป ในเช้าวันหนึ่ง จอร์จถูกพบว่าเสียชีวิตภายนอกรถพ่วงของตน ในตอนแรกทิม เดอร์รี่ซึ่งเป็นเจ้าหน้าที่ตำรวจเพียงนายเดียวในหมู่บ้านคิดว่าสาเหตุการเสียชีวิตของจอร์จคือหัวใจวาย นักข่าวชื่อเอลเลียท แมทธิวส
นหมู่บ้านคิดว่าสาเหตุการเสียชีวิตของจอร์จคือหัวใจวาย นักข่าวชื่อเอลเลียท แมทธิวส์ซึ่งขณะนั้นอยู่ในหมู่บ้านเพื่อมาทำข่าวเกี่ยวกับเทศกาลท้องถิ่น เชื่อว่านี่เป็นการฆาตกรรมและโน้มน้าวให้ทิมมองให้ลึกกว่านี้ ทิมสรุปว่าจอร์จถูกวางยาพิษโดยคนในหมู่บ้านคนหนึ่ง ด้านเหล่าแกะเสียใจมากต่อการเสียชีวิตของจอร์จ แล้วตัดสินใจจะไขปริศนาด้วยตนเอง การสืบสวนนำโดยลิลลี่ แกะตัวเมียที่ชื่นชอบการไขคดี, ม็อพเพิล แกะตัวผู้ที่จดจำเรื่องราวต่าง ๆ ได้อย่างแม่นยำ และเซบาสเตียน แกะผู้สันโดษที่จอร์จช่วยมาจากงานเทศกาลที่ซึ่งเซบาสเบียนถูกกระทำอย่างทารุณ
นักแสดง
คนแสดง
* ฮิว แจ็กแมน (Hugh Jackman) รับบท จอร์จ ฮาร์ดี้ (George Hardy) คนเลี้ยงแกะผู้ถูกพบว่าเสียชีวิตอย่างเป็นปริศนา
** พากย์เสียงภาษาไทยโดย ปิยะ ชำนาญกิจ
* นิโคลัส บรอน (Nicholas Braun) รับบท ทิม เดอร์รี่ (Tim Derry) เจ้าหน้าที่ตำรวจท้องถิ่นที่เป็นคนงุ่มง่าม
** พากย์เสียงภาษาไทยโดย ศิวพันธุ์ บุณยรัตพันธุ์
* นิโคลัส กาลิตซีน (Nicholas Galitzine) รับบท เอลเลียท แมทธิวส์ (Elliot Matthews) นักข่าว
** พากย์เสียงภาษาไทยโดย ภาคภูมิ วันทอง
* มอลลี กอร์ดอน (Molly Gordon) รับบท รีเบกก้า แฮมป์สตีต (Rebecca Hampstead) ลูกสาวของจอร์จ
** พากย์เสียงภาษาไทยโดย ปารณีย์ ศรอร่าม
* ห่ง เจิว (Hong Chau) รับบท เบธ เพ็นน็อก (Beth Pennock) เจ้าของโรงแรม
**
รอร่าม
* ห่ง เจิว (Hong Chau) รับบท เบธ เพ็นน็อก (Beth Pennock) เจ้าของโรงแรม
** พากย์เสียงภาษาไทยโดย ชนิดาภา มัฐผา
* เอ็มมา ทอมป์สัน (Emma Thompson) รับบท ลีเดีย ฮาร์บอตเทิล (Lydia Harbottle) ทนายความของจอร์จ 
** พากย์เสียงภาษาไทยโดย นัยนา ทิพย์ศรี
* ทอซิน โคล (Tosin Cole) รับบท เคเลบ เมอร์โรว์ (Caleb Merrow) คนเลี้ยงแกะร่วมงานของจอร์จ
** พากย์เสียงภาษาไทยโดย ณธรรศ ผุดผ่อง
* ค็อบนา โฮลด์บรูก-สมิท (Kobna Holdbrook-Smith) รับบท เรเวเรนด์ ฮิลโคต (Reverend Hillcoate) บาทหลวง 
* คอนลีท ฮิลล์ (Conleth Hill) รับบท แฮม กิลยาร์ด (Ham Gilyard) คนขายเนื้อ
* แมนดีพ ดิลลอน (Mandeep Dhillon) รับบท สตรีไปรษณีย์โจ (Postwoman Jo)
ผู้พากย์เสียง
* จูเลีย หลุยส์-ไดรฟัส (Julia Louis-Dreyfus) รับบท ลิลลี่ (Lily) แกะพันธุ์เชตแลนด์ (Shetland) พยายามไขปริศนาการเสียชีวิตของจอร์จ
** พากย์เสียงภาษาไทยโดย นิรมล กิจภิญโญชัย
* ไบรอัน แครนสตัน (Bryan Cranston) รับบท เซบาสเตียน (Sebastian) แกะพันธุ์ไอซ์แลนด์ (Icelandic) สีดำ
** พากย์เสียงภาษาไทยโดย ติณณ์ปวัฒน์ ดิษฐาหิรัญ
* คริส โอดาวด์ (Chris O'Dowd) รับบท ม็อพเพิล (Mopple) แกะพันธุ์ดอร์เซ็ตฮอร์น (Dorset Horn)
** พากย์เสียงภาษาไทยโดย พิชาภพ ภัทรกูลนิยม
* เรจินา ฮอลล์ (Regina Hall) รับบท คลาวด์ (Cloud) แกะพันธุ์นอร์ทคันทรีเชวิออต (North Country Cheviot) 
** พากย์เสียงภาษาไทยโดย นิมมาน ชุนหชา
* แพทริก สจวร์ต (Patrick Stewart) รับบท เซอ
* พากย์เสียงภาษาไทยโดย นิมมาน ชุนหชา
* แพทริก สจวร์ต (Patrick Stewart) รับบท เซอร์ริชฟิลด์ (Sir Richfield) แกะพันธุ์บอร์เรย์ (Boreray)
** พากย์เสียงภาษาไทยโดย วิสุทธิ์ ดินจิน
* เบลลา แรมซีย์ (Bella Ramsey) รับบท โซรา (Zora) แกะพันธุ์แลนด์เรซเดนมาร์ก (Danish Landrace) ขนสีน้ำตาลขี้สงสัย 
** พากย์เสียงภาษาไทยโดย ชลพินธุ์ สุธรรมรักษ์
* ริส ดาร์บี (Rhys Darby) รับบท วูล-อายส์ (Wool-Eyes) แกะพันธุ์ลินคอล์นขนยาว (Lincoln Longwool)
** พากย์เสียงภาษาไทยโดย ณธรรศ ผุดผ่อง
* เบร็ตต์ โกลด์สไตน์ (Brett Goldstein) รับบท เร็กจี้ (Reggie) และรอนนี่ (Ronnie) แกะฝาแฝดพันธุ์นอร์ฟอล์กฮอร์น (Norfolk Horn)
** พากย์เสียงภาษาไทยโดย ฎาวิล วิศาลบรรณวิทย์
การสร้าง
การพัฒนา
เมซินรู้เรื่องเกี่ยวกับนวนิยายเรื่อง ทรีแบ็กส์ฟูล จากลินด์เซย์ ดอแรน (Lindsay Doran) และพบว่าตนเอง "หลงใหลในความฉลาด การเร้าอารมณ์ และปรัชญาของมัน" หลังจากที่เมซินเขียนร่างแรกของบทภาพยนตร์ ก็ใช้เวลาเกือบสิบปีในการได้รับสิทธิ์ดัดแปลงเป็นภาพยนตร์
การคัดเลือกนักแสดง
ในเดือนมีนาคม พ.ศ. 2567 มีการเผยว่า ทรีแบ็กส์ฟูล: อะชีพดีเทกทีฟมูฟวี ภาพยนตร์ดัดแปลงจากนวนิยายนักสืบเมื่อ พ.ศ. 2548 ของเลโอนี สวันน์เรื่อง ทรีแบ็กส์ฟูล กำลังอยู่ในระหว่างการพัฒนา โดยฮิว แจ็กแมนและเอ็มมา ทอมป์สันได้รับการคัดเลือกให้รับบทนำ ในเดือนมิถุนายนของปีเดียว นิโคลัส บรอน, นิโคลัส กาลิตซีน, มอลลี กอร์ดอน, ห่ง เจิว, ทอซิน โคล, ค็อบนา โฮลด์บรูก-สมิท, คอนลีท ฮิลล์ และแมนดีพ ดิลลอนเข้าร่วมเป็นนักแสดงในภาพยนตร์ ไคล์ บัลดาจะเป็นผู้กำกับภาพยนตร์และเครก เมซินเป็นผู้เขียนบทภาพยนตร์ มีการประกาศว่าไบรอัน แครนสตัน, จูเลีย หลุยส์-ไดรฟัส, คริส โอดาวด์, เรจินา ฮอลล์ และแพทริก สจวร์ตเข้าร่วมงานในเดือนเมษายน พ.ศ. 2568
การถ่ายทำ
การถ่ายภาพยนตร์ฉากสำคัญดำเนินการระหว่างเดือนมิถุนายนถึงกรกฎาคม พ.ศ. 2567 ในหลายสถานที่ทั้งมณฑลบักกิงแฮมเชอร์, ฮาร์ตฟอร์ดเชอร์, ออกซฟอร์ดเชอร์ และเซอร์รีย์ โดยเฉพาะในเมืองไอวิงโฮ (Ivinghoe) ที่ฟาร์มไวต์พอนด์ (White Pond Farm) และในเชฟเพอร์ตันสตูดิโอส์ (Shepperton Studios) ผลพิเศษทางภาพของภาพยนตร์ดำเนินการโดยเฟรมสตอร์ (Framestore) และเคลียร์แองเกิลสตูดิโอส์ (Clear Angle Studios) คริสตอฟ เบ็ก (Christophe Beck) ประพันธ์ดนตรีประกอบภาพยนตร์
การฉาย
แก๊งแกะรอย ยอดนักสืบ มีการฉายรอบพิเศษล่วงหน้าในวันที่ 2 พฤษภาคม พ.ศ. 2569 และเข้าฉายในสหรัฐอเมริกาเมื่อวันที่ 8 พฤษภาคม พ.ศ. 2569 เดิมมีกำหนดเข้าฉายในวันที่ 20 กุมภาพันธ์ พ.ศ. 2569 ในชื่อภาพยนตร์ว่า ทรีแบ็กส์ฟูล: อะชีพดีเทกทีฟมูฟวี แต่เดือนพฤษภาคม พ.ศ. 2568 ได้ประกาศเลื่อนวันฉายไปเป็น 13 พฤศจิกายน พ.ศ. 2569 เพื่อดึงดูดครอบครัวมาชมมากขึ้น ในเดือนตุลาคม พ.ศ. 2568 มีการประกาศว่าภาพยนตร์ถูกเปลี่ยนชื่อเป็น เดอะชีพดีเทกทีฟส์ (The Sheep Detectives) และในที่สุดก็เลื่อนวันฉายมาเป็นเดือนพฤษภาคม พ.ศ. 2569 เพื่อหลีกเลี่ยงการฉายชนกับภาพยนตร์แอนิเมชันเรื่อง เหมียวแคทใส่หมวกโก้ (The Cat in the Hat) ซึ่งขณะนั้นมีกำหนดฉายในวันที่ 27 กุมภาพันธ์แต่เลื่อน